sagorsarker/bangla-wikipedia huggingface dataset:
ব্যাক্ট্রিয়ার প্রথম দেমেত্রিওস

প্রথম দেমেত্রিওস () (রাজত্বকাল: ?খ্রিস্টপূর্ব ২০০ - ?খ্রিস্টপূর্ব ১৮০) গ্রিক-ব্যাক্ট্রিয় রাজ্যের শাসক ছিলেন, যিনি পারোপামিসাদাই ও আরাখোশিয়া অঞ্চলগুলি অধিকার করে ইন্দো-গ্রিক রাজ্য প্রতিষ্ঠা করেন।
২০৮ খ্রিস্টপূর্বাব্দে সেলেউকিদ সম্রাট তৃতীয় আন্তিওখোস গ্রিক-ব্যাক্ট্রিয় রাজ্যের শাসক ও প্রথম দেমেত্রিওসের পিতা প্রথম ইউথুদেমোসকে আরিয়ুস নদীর তীরে যুদ্ধে পরাজিত করেন। ইউথুদেমোস এরপর বাক্ত্রার শহরে তিন বছর ধরে তৃতীয় আন্তিওখোসের সেনাবাহিনীর অবরোধের বিরুদ্ধে সফল ভাবে প্রতিরক্ষা করার পর আনুমানিক ২০৬ খ্রিস্টপূর্বাব্দে তৃতীয় আন্তিওখোস তাকে নতুন শাসক হিসেবে স্বীকৃতি প্রদান করে নিজ কন্যার সাথে তার পুত্র প্রথম দেমেত্রিওসের বিবাহ দেন। কুলিয়াব অঞ্চলে আবিষ্কৃত একটি শিলালিপিতে যুবরাজ প্রথম দেমেত্রিওসের যুদ্ধজয়ের কথা বর্ণনা করা হয়েছে।
যুগ পুরাণ অনুসারে, ১৮০ খ্রিস্টপূর্বাব্দে শুঙ্গ সম্রাট পুষ্যমিত্র শুঙ্গের শাসনকালে প্রথম দেমেত্রিওসের নেতৃত্বে যবন সেনা মগধ আক্রমণ করে পাঞ্চাল অঞ্চল, সাকেত ও মথুরা নগরী ও অবশেষে পাটলিপুত্র নগরী অধিকার করে নেন। হাথিগুম্ফা শিলালিপি থেকে জানা যায় যে, কলিঙ্গ রাজ খারবেল তার রাজত্বের অষ্টম বছরে রাজগৃহ আক্রমণ করলে যবন রাজ দিমিত (=প্রথম দেমেত্রিওস) অবরুদ্ধ সেনা পরিত্যাগ করে মথুরায় পশ্চাৎ অপসারণ করেন। স্ত্রাবোন তার জেওগ্রাফিকা গ্রন্থে প্রথম দেমেত্রিওসকে মহান আলেকজান্ডার অপেক্ষাও সফল সমরাধিনায়ক হিসেবে বর্ণনা করেছেন।
ময়মনসিংহ-১

ময়মনসিংহ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৬নং আসন।
ময়মনসিংহ-১ আসনটি ময়মনসিংহ জেলার হালুয়াঘাট উপজেলা ও ধোবাউড়া উপজেলা নিয়ে গঠিত।
প্রমোদ মানকিন ২০১৬ সালের ১১ মে মাসে মারা যান। উপনির্বাচনে তার ছেলে জুয়েল আরেং সাংসদ নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে প্রমোদ মানকিন বিনা প্রতিদ্বন্দ্বিতায় নির্বাচিত হন।
ময়মনসিংহ-২

ময়মনসিংহ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৭নং আসন। ফুলপুর-তারাকান্দা এই দুই উপজেলাকে নিয়ে গঠিত এ আসন।
ময়মনসিংহ-২ আসনটি ময়মনসিংহ জেলার ফুলপুর উপজেলা ও তারাকান্দা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শরীফ আহমেদ বিনা প্রতিদ্বন্দ্বিতায় নির্বাচিত হন।
ময়মনসিংহ-৩

ময়মনসিংহ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৮ নং আসন।
(১৪৮) ময়মনসিংহ-৩ আসনটি ময়মনসিংহ জেলার গৌরীপুর উপজেলা নিয়ে গঠিত।
৭ই জানুয়ারি ২০২৪-এ দ্বাদশ জাতীয় সংসদ নির্বাচনে ভোটগ্রহণ চলাকালে অনিয়ম ও ভোটকেন্দ্রে হামলার অভিযোগে এ আসনের একটি কেন্দ্রের নির্বাচন স্থগিত রাখা হয়। দুই প্রতিদ্বন্দ্বী প্রার্থীর মধ্যে আসন ব্যবধান কম হওয়ার কারণে ১৩ জানুয়ারি পূণরায় ভোটগ্রহণের দিন ধার্য্য করা হয়।
২০১৬ সালের মে মাসে মজিবুর রহমান ফকিরের মৃত্যু হয়। বাংলাদেশ আওয়ামী লীগের নাজিম উদ্দিন আহমেদ নির্বাচিত হন।
নজরুল ইসলাম সাংসদ থাকা অবস্থায় মারা যান। অক্টোবর ১৯৯২ সালের উপ-নির্বাচনে বাংলাদেশ আওয়ামী লীগ আর. বেগম নির্বাচিত হন।
ময়মনসিংহ-৪

ময়মনসিংহ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৯ নং আসন।
ময়মনসিংহ-৪ আসনটি ময়মনসিংহ সদর উপজেলা ও ময়মনসিংহ সিটি কর্পোরেশন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রওশন এরশাদ বিনা প্রতিদ্বন্দ্বিতায় নির্বাচিত হন।
ময়মনসিংহ-৫

ময়মনসিংহ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫০নং আসন।
ময়মনসিংহ-৫ আসনটি ময়মনসিংহ জেলার মুক্তাগাছা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সালাহউদ্দিন আহমেদ মুক্তি বিনা প্রতিদ্বন্দ্বিতায় নির্বাচিত হন।
ময়মনসিংহ-৬

ময়মনসিংহ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫১নং আসন।
ময়মনসিংহ-৬ আসনটি ময়মনসিংহ জেলার ফুলবাড়ীয়া উপজেলা নিয়ে গঠিত।
ময়মনসিংহ-৭

ময়মনসিংহ-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫২নং আসন।
ময়মনসিংহ-৭ আসনটি ময়মনসিংহ জেলার ত্রিশাল উপজেলা নিয়ে গঠিত।
বেগ নিয়ন্ত্রণ ব্যাধি

বেগ নিয়ন্ত্রণ ব্যাধি () একধরনের মানসিক রোগ। এই রোগে আক্তান্ত ব্যক্তি নিজের মধ্যে একধরনের অপ্রতিরোধ্য তাড়না অনুভব করেন নির্দিষ্ট কিছু কাজ করবার জন্য। সেটা তাড়নাগত হতে পারে কিংবা বাধ্যতাধর্মী। 
বেগ নিয়ন্ত্রণ ব্যাধি বিভিন্ন ধরনের হয়ে থাকেঃ
স্বাভাবিক বা অস্বাভাবিক যৌনচিন্তা ও আচরণে সব সময় আচ্ছন্ন থাকা এবং এ বিষয়ে চিন্তা ব্যতীত থাকতে না পারা।
এই আসক্তি তে থাকা ব্যক্তিগণ কোন এক অজান মোহে আকৃষ্ট হতে পারে। 
এ সমস্যা যাঁদের আছে, তারা প্রয়োজনে-অপ্রয়োজনে কেনাকাটা করে ঘর ভর্তি করে ফেলেন এবং কিনতে না পারলে তার উৎকণ্ঠা দূর হয় না।
কোনো উদ্দেশ্য ছাড়াই অন্যের সম্পত্তি বা ঘরে আগুন লাগিয়ে দেয়া।
যেমন - অহেতুক চুরি করা; মানসিক স্বাস্থ্যবিজ্ঞানে একে চুরি-বাতিক বা ক্লেপটোম্যানিয়া বলা হয়।
বেগ নিয়ন্ত্রণ ব্যাধি কী কারণে হয়ে থাকে, এ নিয়ে বিতর্ক রয়েছে। তবে বর্তমানে এর কারণ উৎঘাটনে গবেষণা চলছে। মনে করা হয়, একজন মানুষ যে পরিবেশে বেড়ে ওঠে সেই পরিবেশ এ ক্ষেত্রে অনেকাংশে দায়ী। 
ব্যাধিগুলির দুটি চিকিৎসার বিকল্প রয়েছে- সংজ্ঞানাত্মক আচরণীয় চিকিৎসা (কগনিটিভ বিহেভিয়ার থেরাপি) ও ওষুধ সেবন। চিকিৎসার পদ্ধতিটি প্রাথমিক ব্যাধির পাশাপাশি এক বা একাধিক অতিরিক্ত ব্যাধি উপস্থিতি জেনেবুঝে দেয়া হয়ে থাকে।
ইয়ান স্মিথ (ক্রিকেটার, জন্ম ১৯২৫)

ভিভিয়ান ইয়ান স্মিথ (; জন্ম: ২৩ ফেব্রুয়ারি, ১৯২৫ - মৃত্যু: ২৫ আগস্ট, ২০১৫) নাটাল প্রদেশের ডারবানে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৫৭ মেয়াদে দক্ষিণ আফ্রিকা ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের পক্ষে খেলেছেন। দলে তিনি মূলতঃ বোলার ছিলেন। ডানহাতে লেগ ব্রেক বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন ইয়ান স্মিথ।
হিলটন কলেজের ছাত্র ছিলেন ইয়ান স্মিথ। লেগ ব্রেক বোলার হিসেবে তার ভূমিকা সীমিত হলেও গুগলিতে পারদর্শী ছিলেন না। কিন্তু তার নিখুঁত ও কার্যকরী স্পিনে প্রতিপক্ষীয় খেলোয়াড়গণ বেশ অসুবিধায় পড়তেন। ১৯৪৫-৪৬ থেকে ১৯৫৭-৫৮ মৌসুম পর্যন্ত নাটালের প্রতিনিধিত্ব করেন তিনি। তন্মধ্যে ১৯৪৬-৪৭ মৌসুমে বর্ডারের বিপক্ষে নিজের সেরা বোলিং ৯/৮৮ লাভ করেন। ঐ খেলায় তার বোলিং পরিসংখ্যান ছিল ১২/১৯৪।
১৯৪৭ সালে স্বাগতিক ইংল্যান্ডের বিপক্ষে তার টেস্ট অভিষেক ঘটে। নটিংহামে অনুষ্ঠিত সিরিজের প্রথম টেস্টে ৩/৪৬ ও ৪/১৪৩ লাভ করেন। ঐ সফরে ২৩.১৭ গড়ে ৫৮ উইকেট নিয়ে দলের শীর্ষ বোলার ছিলেন। তন্মধ্যে ডার্বিতে হ্যাট্রিকসহ নিজস্ব সেরা ১৩/৬৬ লাভ করেন। কিন্তু পরবর্তী ৮ টেস্টে তিনি মাত্র পাঁচ উইকেট পান। ১৯৪৯-৫০ মৌসুমে সফরকারী অস্ট্রেলিয়ার বিপক্ষে তিন টেস্টে অংশ নেন। ১৯৫৫ সালে ইংল্যান্ড সফর করেন। সর্বশেষ ১৯৫৭-৫৮ মৌসুমে নিজ দেশে অস্ট্রেলিয়ার বিরুদ্ধে খেলেন।
২৬ আগস্ট, ২০১৫ তারিখে ৯০ বছর বয়সে পিটারমারিৎজবার্গ জেলার এস্টনে ইয়ান স্মিথের দেহাবসান ঘটে।
দ্বিতীয় ইউথুদেমোস

দ্বিতীয় ইউথুদেমোস () একজন গ্রিক-ব্যাক্ট্রিয় রাজ্যের শাসক ছিলেন।
দ্বিতীয় ইউথুদেমোস গ্রিক-ব্যাক্ট্রিয় রাজ্যের শাসক প্রথম দেমেত্রিওসের পুত্র ছিলেন, যিনি আনুমানিক ১৮০ খ্রিস্টপূর্বাব্দে সিংহাসন লাভ করেন। তার মুদ্রায় তাকে একজন কিশোর হিসেবে দেখা যায় বলে, অনুমান করা হয় যে, তিনি অল্প বয়সে মৃত্যুবরণ করেন।
পান্তালিওন

পান্তালিওন () একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত আরাখোশিয়া অঞ্চল শাসন করেন।
পান্তালিওন একজন ইন্দো-গ্রিক শাসক ছিলেন যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত আরাখোশিয়া অঞ্চল শাসন করেন। তিনি গ্রিক-ব্যাক্ট্রিয় শাসক প্রথম দেমেত্রিওসের উত্তরাধিকারী অথবা সামন্ত ছিলেন এবং পারোপামিসাদাই অঞ্চলের ইন্দো-গ্রিক শাসক আগাথোক্লেস দিকাইওসের সমসাময়িক ছিলেন। তিনি প্রথম ইন্দো-গ্রিক শাসক ছিলেন, যিনি ব্রোঞ্জ ধাতুর তৈরী অসমঞ্জস ভারতীয় মুদ্রা চালু করেন। তার বেশ কিছু মুদ্রা নিকেল ধাতু দ্বারা নির্মিত ছিল।
মালদ্বীপ জাতীয় ফুটবল দল

মালদ্বীপ জাতীয় ফুটবল দল (, ধিবেহী: ދިވެހިރާއްޖޭ ގައުމީ ފުޓްބޯލް ޓީމް) হচ্ছে আন্তর্জাতিক ফুটবলে মালদ্বীপের প্রতিনিধিত্বকারী পুরুষদের জাতীয় দল, যার সকল কার্যক্রম মালদ্বীপের ফুটবলের সর্বোচ্চ নিয়ন্ত্রক সংস্থা মালদ্বীপ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৭৯ সালের ২৭শে আগস্ট তারিখে, মালদ্বীপ প্রথমবারের মতো আন্তর্জাতিক খেলায় অংশগ্রহণ করেছে; রেউনিওঁয়ে অনুষ্ঠিত উক্ত ম্যাচে মালদ্বীপ সেশেলসের কাছে ৯–০ গোলের ব্যবধানে পরাজিত হয়েছে।
১২,০০০ ধারণক্ষমতাবিশিষ্ট মালদ্বীপ জাতীয় ফুটবল স্টেডিয়ামে "লাল স্নেপার" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মালদ্বীপের রাজধানী মালেতে অবস্থিত। বর্তমানে এই দলের ম্যানেজারের দায়িত্ব পালন করছেন মার্টিন কোপমান এবং অধিনায়কের দায়িত্ব পালন করছেন নিউ রেডিয়েন্টের মধ্যমাঠের খেলোয়াড় আকরাম আব্দুল ঘানি।
মালদ্বীপ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও মালদ্বীপ এপর্যন্ত একবারও অংশগ্রহণ করতে সক্ষম হয়নি। এছাড়াও, মালদ্বীপ সাফ চ্যাম্পিয়নশিপের ইতিহাসের অন্যতম সফল দল, যারা এপর্যন্ত ২ বার (২০০৮ এবং ২০১৮) শিরোপা জয়লাভ করেছে। এএফসি চ্যালেঞ্জ কাপে মালদ্বীপ এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ২০১৪ এএফসি চ্যালেঞ্জ কাপে তৃতীয় স্থান অর্জন করা, যেখানে তারা আফগানিস্তানের সাথে অতিরিক্ত সময় শেষে ১–১ গোলে ড্র করার পর পেনাল্টি শুট-আউটে ৮–৭ গোলের ব্যবধানে পরাজিত করেছে।
ইমরান মুহাম্মদ, আলি আশফাক, আকরাম আব্দুল ঘানি, হাসান নাইজ এবং আলি ফাসিরের মতো খেলোয়াড়গণ মালদ্বীপের জার্সি গায়ে মাঠ কাঁপিয়েছেন।
১৯৯৭ সালে নেপালের কাঠমান্ডুতে অনুষ্ঠিত সাফ কাপের তৃতীয় আসরে মালদ্বীপ অংশগ্রহণ করে। এটি ছিল মালদ্বীপ দলে প্রথম কোন আঞ্চলিক ফুটবল টুনার্মেন্টে অংশগ্রহণ।
মালদ্বীপ ভারত ও বাংলাদেশের সাথে গ্রুপ বি-এ ছিল এবং গ্রুপে দ্বিতীয় দল হিসেবে দুই পয়েন্ট নিয়ে সেমি-ফাইনালে ওঠে। মালদ্বীপ গ্রুপ পর্বে তাদের প্রথম ম্যাচ বাংলাদেশের সাথে ১–১ গোলে ড্র করে ও দ্বিতীয় ম্যাচে ভারতের সাথে ২–২ গোলে ড্র করে।
মালদ্বীপ সেমি-ফাইনালে ২–১ গোলে শ্রীলঙ্কাকে হারিয়ে ফাইনালে ওঠে। কিন্তু ফাইনালে ৫–১ গোলে ভারতের কাছে পরাজিত হয়। ফাইনালে মালদ্বীপের হয়ে একমাত্র গোলটি করেন আব্দুল লতিফ।
ফিফা বিশ্ব র‌্যাঙ্কিংয়ে, ২০০৬ সালের জুলাই মাসে প্রকাশিত র‌্যাঙ্কিংয়ে মালদ্বীপ তাদের ইতিহাসে সর্বোচ্চ অবস্থান (১২৪তম) অর্জন করে এবং ১৯৯৭ সালের আগস্ট মাসে প্রকাশিত র‌্যাঙ্কিংয়ে তারা ১৮৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মালদ্বীপের সর্বোচ্চ অবস্থান হচ্ছে ১৬৩তম (যা তারা ২০১১ সালে অর্জন করেছিল) এবং সর্বনিম্ন অবস্থান হচ্ছে ২০৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
আগাথোক্লেস দিকাইওস

আগাথোক্লেস দিকাইওস () একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত পারোপামিসাদাই অঞ্চল শাসন করেন। তিনি গ্রিক-ব্যাক্ট্রিয় শাসক প্রথম দেমেত্রিওসের উত্তরাধিকারী অথবা সামন্ত ছিলেন এবং আরাখোশিয়া অঞ্চলের ইন্দো-গ্রিক শাসক পান্তালিওনের সমসাময়িক ছিলেন। তার রাজত্ব সম্বন্ধে বিশেষ কিছু জানা না গেলেও তার নামাঙ্কিত বহু মুদ্রা আবিষ্কৃত হয়েছে।
আগাথোক্লেস দিকাইওস মহান আলেকজান্ডারের নামাঙ্কিত মুদ্রা প্রচলন করে ম্যাসিডন সাম্রাজ্যের উত্তরাধিকারী রূপে নিজেকে প্রতিষ্ঠা করতে চেয়েছিলেন। এছাড়া তিনি পূর্বতন প্রথম দিওদোতোস সোতের, দ্বিতীয় দিওদোতোস, প্রথম ইউথুদেমোস, প্রথম দেমেত্রিওস ইত্যাদি গ্রিক-ব্যাক্ট্রিয় শাসকদের সম্মানার্থে মুদ্রা প্রচলন করেন। এছাড়া তিনি আন্তিওখোস নিকাতোর নামক এক শাসকের নামাঙ্কিত মুদ্রাও প্রচলন করেন, যিনি সম্ভবতঃ সেলেউকিদ সম্রাট তৃতীয় আন্তিওখোস ছিলেন।
আগাথোক্লেস দিকাইওস, পান্তালিওন এবং দ্বিতীয় ইউথুদেমোস ছিলেন এমন তিনজন ইন্দো-গ্রিক রাজা যারা পৃথিবীর ইতিহাসে প্রথম তামা-নিকেলের সংকর মুদ্রা প্রচলন করেন। সেই সময় চীনারাই এই ধরনের সংকর ধাতুর ব্যবহার করতেন, সেই জন্য অনুমান করা হয় যে, ইন্দো-গ্রিক রাজ্যের সাথে চীনাদের বাণিজ্যিক সম্পর্ক স্থাপিত হয়েছিল।
আগাথোক্লেস দিকাইওস বৌদ্ধ ও হিন্দু প্রতীক সংবলিত বেশ কিছু দ্বিভাষী মুদ্রাও প্রচলন করেন। এই মুদ্রাগুলতে খরোষ্ঠী, ব্রাহ্মী বা গ্রিক লিপি উৎকীর্ণ করা হয়। ভারতে প্রচলিত বিভিন্ন ধর্মবিশ্বাসকে মুদ্রায় স্থান দিয়ে আগাথোক্লেস দিকাইওস জনগণের নিকট সমর্থন লাভের চেষ্টা করেন বলে মনে করা হয়।
ডাব্লিউডাব্লিউই চ্যাম্পিয়নশিপ

ডাব্লিউডাব্লিউই চ্যাম্পিয়নশিপ হল একটি পুরুষ পেশাদার কুস্তির একটি ওয়ার্ল্ড চ্যাম্পিয়নশিপ যা আমেরিকান প্রমোশন ডাব্লিউডাব্লিউই দ্বারা তৈরি এবং প্রচার করা হয়েছে , যা স্ম্যাকডাউন ব্র্যান্ড বিভাগে ডিফেন্স করা হয়েছে। এপ্রিল ২০২২ সাল থেকে, টাইটেলটি যৌথভাবে অনুষ্ঠিত হয়েছে এবং ডাব্লিউডাব্লিউই ইউনিভার্সাল চ্যাম্পিয়নশিপের সাথে আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ হিসাবে ডিফেন্স করা হয়েছে, তবে উভয় টাইটেলই তাদের পৃথক বংশ বজায় রেখেছে। এটি ডাব্লিউডাব্লিউই এর তিনটি ওয়ার্ল্ড চ্যাম্পিয়নশিপ, স্ম্যাকডাউনে এর সঙ্গী ডাব্লিউডাব্লিউই চ্যাম্পিয়নশিপ এবং র- এ ওয়ার্ল্ড হেভিওয়েট চ্যাম্পিয়নশিপের সাথে একটি । বর্তমান চ্যাম্পিয়ন কোডি রোডস, যিনি তার প্রথম রাজত্বে আছেন। তিনি ৮ এপ্রিল, ২০২৪-এ রেসলম্যানিয়া এক্সএল ২য় দিনে- এ ব্লাডলাইন রুলস ম্যাচে পূর্ববর্তী চ্যাম্পিয়ন রোমান রেইন্সকে পরাজিত করে আনডিস্পিউটেড চ্যাম্পিয়নশিপটি জিতেছিলেন।
এটিই সবচেয়ে পুরাতন চ্যাম্পিয়নশিপ যেটি বর্তমানেও ডাব্লিউডাব্লিউই-তে প্রচলিত রয়েছে। এটি ডাব্লিউডাব্লিউই-এর সবচেয়ে মর্যাদাপূর্ণ চ্যাম্পিয়নশিপ। ২০০২-২০১৩ সাল পর্যন্ত এটি ওয়ার্ল্ড হেভিওয়েট চ্যাম্পিয়নশিপ এবং ইসিডাব্লিউ চ্যাম্পিয়নশিপ (২০০৬−২০১০) ছিল বিশ্বের সবচেয়ে মর্যাদাপূর্ণ টাইটেল। ২০২২ সালে ডাব্লিউডাব্লিউই ইউনিভার্সাল চ্যাম্পিয়নশিপ,রোমান রেইন্স রেসলমেনিয়া-৩৮ এর দ্বিতীয় দিনে ব্রক লেসনারকে হারিয়ে আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ হন।
ডাব্লিউডাব্লিউই চ্যাম্পিয়নশিপ হলো ডাব্লিউডাব্লিউইর সবচেয়ে প্রাচীন একটি চ্যাম্পিয়নশিপ। এটি ১৯৬৩ সালে সর্বপ্রথম পরিচয় করানো হয়। এর উদ্বোধনী চ্যাম্পিয়ন হলেন বাডি রজার্স। এই চ্যাম্পিয়নশিপটিতে সর্বমোট ৪৬ জন নিজের নাম লিখিয়েছেন এবং ১১ বার বিভিন্ন কারণে এই চ্যাম্পিয়নশিপটি খালি করা হয়েছে। এই চ্যাম্পিয়নশিপটির সবচেয়ে দীর্ঘতম শাসনকারী চ্যাম্পিয়ন হলেন ব্রুনো স্যামমার্টিনো, যিনি এই চ্যাম্পিয়নশিপটি ১৭ মে ১৯৬৩ হতে ১৮ জানুয়ারী ১৯৭১ পর্যন্ত সর্বমোট ২,৮০৩ দিন (৭ বছর, ৮ মাস, ১ দিন) নিজের দখলে রাখেন। একই সাথে তিনি সর্বমোট ৪,০৪০ দিন নিজের দখলে রাখেন, যা এই চ্যাম্পিয়নশিপটির দীর্ঘতম সম্মিলিত রাজত্ব। আন্দ্রে দ্য জায়ান্ট হলেন সবচেয়ে সংক্ষিপ্ত রাজত্বের চ্যাম্পিয়ন, তিনি মাত্র ১ মিনিট ৪৮ সেকেন্ডের (১২৮ সেকেন্ড) জন্য চ্যাম্পিয়ন ছিলেন। সবচেয়ে কম বয়সী বিজয়ী হলেন ব্রক লেজনার, তিনি এই চ্যাম্পিয়নশিপটি জয় করেছেন মাত্র ২৫ বছর ৪৪ দিনে। অন্যদিকে, ভিন্স ম্যাকম্যান হলেন সবচেয়ে প্রবীণ বিজয়ী, তিনি এই চ্যাম্পিয়নশিপটি জয় করেছেন ৫৪ বছর ২৭ দিনে। এই চ্যাম্পিয়নশিপটি সর্বাধিকবার নিজের দখলে করেছেন জন সিনা, তিনি এটি ১৩ বার জয় করেছেন।
এই চ্যাম্পিয়নশিপটির বর্তমান চ্যাম্পিয়ন হলেন বিগ ই, এটি তার প্রথম রাজত্ব। সেপ্টেম্বর ১৩ ,২০২১ সালে তিনি এটি অর্জন করেন।
সান্দ্রে ফ্রিৎজ

সান্দ্রে আলভিদা ফ্রিৎজ (জন্ম: ২১ জুলাই, ১৯৮৫) কেপ প্রদেশের কেপ টাউনে জন্মগ্রহণকারী দক্ষিণ আফ্রিকার প্রমিলা ক্রিকেটার। দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন তিনি। এছাড়াও জাতীয় দলকে নেতৃত্ব দিয়েছেন। ‘ফ্রিৎজি’ ডাকনামে পরিচিত সান্দ্রে ফ্রিৎজ দলে মূলতঃ ব্যাটসম্যান হিসেবে ভূমিকা রাখছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন ফ্রিৎজ।
২০০৩ সালে জাতীয় দলের সদস্য হবার পর তিনি তার সমগ্র খেলোয়াড়ী জীবনে ৫৯ ওডিআই ও ২৬টি টুয়েন্টি২০ আন্তর্জাতিকে অংশ নিয়েছেন। মাত্র ২১ বছর বয়সে ২০০৭ সালে জাতীয় ক্রিকেট দলের অধিনায়কের দায়িত্ব লাভ করেন তিনি। কিন্তু সুইমিং পুলের দূর্ঘটনায় তার পিঠ মারাত্মকভাবে আঘাতগ্রস্ত হয়। ফলে নেদারল্যান্ডস ও পাকিস্তানের বিপক্ষে অনুষ্ঠিত সিরিজে অংশ নিতে পারেননি তিনি। এরফলে তার পরিবর্তে ক্রি-জেলডা ব্রিটস দলকে পরিচালনা করেন।
দিন্দ্রা দোতিন ও মেগ ল্যানিংয়ের পর তৃতীয় ক্রিকেটার হিসেবে টুয়েন্টি২০ আন্তর্জাতিকে সেঞ্চুরি করার কীর্তিগাথা রচনা করেন ফ্রিৎজ।
চিত্তভূষণ দাশগুপ্ত

চিত্তভূষণ দাশগুপ্ত (৬ জুন ১৯১৫ - ৪ ফেব্রুয়ারি ২০১৬) ছিলেন ভারতীয় বাঙালি রাজনীতিবিদ, স্বাধীনতা সংগ্রামী, সমাজসেবী ও শিক্ষক। ২০১৪ সালে তার জন্মের শতবর্ষ পালিত হয়।
চিত্তভূষণ দাশগুপ্ত ১৯১৫ সালের ৬ই জুন ব্রিটিশ ভারতের বিহার প্রদেশের পাটনা শহরে এক আদর্শবাদী পরিবারে জন্মগ্রহণ করেন। তিনি পাঁচ ভাইবোনের সর্বকনিষ্ঠ ছিলেন। তার পিতা ঋষি নিবারণচন্দ্র দাশগুপ্ত পুরুলিয়া জেলা স্কুলের প্রধান শিক্ষক ছিলেন। সেই সময়ে পুরুলিয়া বিহার রাজ্যের মানভূম জেলার একটি জনপদ ছিল। ঋষি নিবারণচন্দ্র দাসগুপ্ত ১৯২১ সালে মহাত্মা গান্ধীর অসহযোগ আন্দোলনে অংশগ্রহণের জন্য চাকরি ছেড়ে দেন ও আন্দোলনের জন্য কারাদন্ড ভোগ করতে হয়। তার মুক্তির পরে তিনি অতুলচন্দ্র ঘোষের সঙ্গে পুরুলিয়া শহরে 'শিল্পাশ্রম' প্রতিষ্ঠা করেন। শিল্পাশ্রম (আশ্রম জীবন যাপনের মধ্য দিয়ে গ্রামোদ্যোগ উন্নয়ন), শীঘ্রই মানভূম জেলায় স্বাধীনতা সংগ্রামের উপকেন্দ্র ওঠে। চিত্তভুষণ ১২ বছর বয়সে ১৯২৭ সালে পুরুলিয়া শিল্পাশ্রমে আসেন।
চিত্তভূষণ দাশগুপ্ত, প্রথম রামচন্দ্রপুর গ্রামে অনুষ্ঠিত মানভূম কংগ্রেস কমিটির রাজনৈতিক সম্মেলনে অংশগ্রহণ করলে নেতাজী সুভাষচন্দ্র বসুর নজরে আসেন। তিনি আসন্ন কলকাতার সর্বভারতীয় কংগ্রেসের অধিবেশনে জন্য স্বেচ্ছাসেবক হিসেবে যোগ দেন। ১৯৩০ সালে চিত্তভূষণ ১৫ বছর বয়সে প্রথম পুরুলিয়ার একটি মদের দোকানের সামনে পিকেটিং জন্য গ্রেফতার হন। ১৯৩২ থেকে ১৯৩৮ পর্যন্ত তিনি সুন্দরবন এবং বাংলার পূর্বাঞ্চলীয় জেলাগুলি যথা ঢাকা, চট্টগ্রাম, সিলেটে গিয়ে একজন কংগ্রেস স্বেচ্ছাসেবক ও সংগঠক হিসেবে কাজ করেন। ১৯৩৯ সালে তিনি ওয়ার্ধার সেবাগ্রামে মহাত্মা গান্ধীর সংস্পর্শে এসেছিলেন। এইভাবে আচার্য আর্য্যনায়কনের সক্ষম অভিভাবকত্বের অধীনে, যার কাছ থেকে শিষ্য চিত্তভূষণ "নঈ তালিমের" প্রাথমিক পাঠ নেন। এরপর ১৯৪০ সালে চিত্তভূষণ তৎকালীন বিহার রাজ্যে মানভূম জেলার মাঝিহিড়া নামক এক প্রত্যন্ত গ্রামে আসেন, যেখানে তিনি "মাঝিহিড়া জাতীয় বুনিয়াদি শিক্ষা প্রতিষ্ঠান" প্রতিষ্ঠা করেন। 
সারাজীবন শিক্ষকতার পুরস্কার স্বরূপ ২০০৮ সালে শ্রী চিত্তভূষণ দাশগুপ্ত ও তার স্ত্রী প্রয়াত মালতি দেবী টেলিগ্রাফ পুরস্কার পেয়েছেন।
https://web.archive.org/web/20151226133255/http://majhihira-ashram.org/AshramNews.html
ময়মনসিংহ-৮

ময়মনসিংহ-৮ হলো গণপ্রজাতন্ত্রী বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫৩ নাম্বার আসন।
(১৫৩) ময়মনসিংহ-৮ আসনটি ময়মনসিংহ জেলার ঈশ্বরগঞ্জ উপজেলা নিয়ে গঠিত। 
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ফখরুল ইমাম বিনা প্রতিদ্বন্দ্বিতায় নির্বাচিত হন।
ময়মনসিংহ-৯

ময়মনসিংহ-৯ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫৪নং আসন।
ময়মনসিংহ-৯ আসনটি ময়মনসিংহ জেলার নান্দাইল উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আনোয়ারুল আবেদীন খান বিনা প্রতিদ্বন্দ্বিতায় নির্বাচিত হন।
ময়মনসিংহ-১০

ময়মনসিংহ -১০ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫৫নং আসন, যা গফরগাঁও উপজেলা নিয়ে গঠিত।
ময়মনসিংহ-১০ আসনটি ময়মনসিংহ জেলার গফরগাঁও উপজেলা নিয়ে গঠিত।
ময়মনসিংহ-১১

ময়মনসিংহ-১১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫৬নং আসন।
ময়মনসিংহ-১১ আসনটি ময়মনসিংহ জেলার ভালুকা উপজেলা নিয়ে গঠিত।
শেরপুর-৩

শেরপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শেরপুর জেলায় অবস্থিত জাতীয় সংসদের ১৪৫নং আসন।
শেরপুর-৩ আসনটি শেরপুর জেলার শ্রীবর্দি উপজেলা ও ঝিনাইগাতি উপজেলা নিয়ে গঠিত।
আবু সয়ীদ আইয়ুব

আবু সয়ীদ আইয়ুব (১৯০৬ - ২১ ডিসেম্বর, ১৯৮২) ছিলেন একজন বাংলা সাহিত্য সমালোচক, বিশিষ্ট চিন্তাবিদ, দার্শনিক, সাহিত্যপ্রেমী ও রবীন্দ্রকাব্য এবং সঙ্গীতের রসজ্ঞব্যাখ্যাতা। তিনি বাংলা ভাষায় "আধুনিকতা ও রবীন্দ্রনাথ" গ্রন্থ লিখে ১৯৭০ সালে সাহিত্য অকাদেমি পুরস্কার লাভ করেন। এছাড়া রবীন্দ্র পুরস্কার পেয়েছেন। বিশ্বভারতী বিশ্ববিদ্যালয়ের দেশিকোত্তম উপাধি লাভ করেন।
আবু সয়ীদ আইয়ুবের জন্ম কলকাতায়। তার পিতার নাম আবুল মকারেদ আব্বাস। তার পিতা বড়লাটের করণিক হিসেবে কাজ করতেন। মাতা ছিলেন আমিনা খাতুন। তার অবাঙালি পরিবার তিন পুরুষ ধরে কলকাতায় বাস করেও বাংলা ভাষা ও বাঙালি সাহিত্যের সঙ্গে পরিচিত ছিলেন না। কিশোর আইয়ুব উর্দু পত্রিকা "কাহকুশান"-এ রবীন্দ্রনাথের "গীতাঞ্জলি" পড়ে এমন মুগ্ধ হন যে, ষোল বছর বয়সে বাংলা শেখেন।
আবু সয়ীদ আইয়ুব পদার্থবিজ্ঞান নিয়ে এম.এসসি পড়েন। এই সময়েই কিছুদিন সি. ভি. রমণের সঙ্গে গবেষণার সুযোগ পান। অসুস্থতার জন্য এম.এসসি পরীক্ষা দেওয়া হয় নি। পরের বছর দর্শন বিভাগের ছাত্র হন। ১৯৩৩ সনে দর্শনশাস্ত্রে এম.এ পাস করার পর হোয়াইটহেড এর ফিলসফি অব বিউটি-এর গবেষণা করেন। শান্তিনিকেতনে বিশ্বভারতী বিশ্ববিদ্যালয়ে তিনি দর্শন বিভাগে নিজাম অধ্যাপক হয়ে স্বল্পকাল অধ্যাপনা করেন। সেখানে তার ছাত্রী ছিলেন দর্শনের প্রখ্যাত অধ্যাপক ধীরেন্দ্রনাথ দত্তের কন্যা গৌরী দত্ত। ১৯৫৪ সালে আবু সৈয়দ আইয়ুব ও গৌরী দত্তের বিবাহ হয়। এই অসমবয়সী আন্তঃধর্মীয় বিবাহ সে সময় আলোড়ন ফেলেছিল এবং গৌরীকে দত্তকে তার পিতা চিরকালের মত ত্যাগ করেন। তবে আবু সয়ীদ আইয়ুব ও গৌরী আইয়ুব দত্ত ছিলেন কলকাতার বিদ্বজন সমাজের এক সম্ভ্রান্ত দম্পতি। গৌরী আইয়ুব দত্ত ছিলেন বিশিষ্ট অধ্যাপিকা, শিক্ষাবিদ ও লেখিকা। তাঁদের একমাত্র সন্তান, পুত্র ডঃ পুষান আইয়ুব মুম্বইয়ে টাটা ইন্সটিটিউট অব ফান্ডামেন্টাল রিসার্চের বিশিষ্ট বিজ্ঞানী ও অধ্যাপক।
আবু সয়ীদ আইয়ুবের সাহিত্যকর্মে তার স্ত্রী গৌরীর সহায়তা বিশেষভাবে উল্লেখযোগ্য। ১৯৩৪ সালের দিকে "পরিচয়" সাহিত্যগোষ্ঠীর সঙ্গে তার পরিচয় ঘটে। তার প্রথম বাংলা প্রবন্ধ "বুদ্ধিবিভ্রাট ও অপরোক্ষানুভূতি" এই পত্রিকায় প্রকাশিত হয়। পরে "কবিতা" ও "চতুরঙ্গ" পত্রিকায় প্রবন্ধ লিখেছেন।
চিলাহাটি–পার্বতীপুর–সান্তাহার–দর্শনা লাইন

চিলাহাটি-পার্বতীপুর-সান্তাহার-দর্শনা- লাইন বাংলাদেশের একটি রেলপথ যা চিলাহাটি হইতে সৈয়দপুর, পার্বতীপুর জংশন, সান্তাহার, আব্দুলপুর, আজিম নগর স্টেশন (লালপুর উপজেলা), ঈশ্বরদী ও হার্ডিঞ্জ ব্রিজ দিয়ে দর্শনা পৌছেছে। লাইনটি বাংলাদেশ রেলওয়ের অধীনে রক্ষানাবেক্ষন ও পরিচালিত হয়।
১৮৭৮ সাল থেকে, কলকাতা থেকে শিলিগুড়িতে রেলপথে যাওয়ার জন্য দুইবার পথ ভাঙতে হত। প্রথমবার পূর্ববাংলার রাজ্য রেলপথ ধরে কলকাতা স্টেশন (পরবর্তীতে শিয়ালদহ নামে নামকরণ করা হয়) থেকে যাত্রা শুরু করে পদ্মা নদীর দক্ষিণ তীরের দামুকদিয়া ঘাট পর্যন্ত ১৮৫ কিলোমিটার ভ্রমণ করতে হত, তারপর ফেরিতে করে নদীর পার হয়ে ভ্রমণ যাত্রার দ্বিতীয়টি শুরু হত। তখন উত্তরবঙ্গ রেলপথের ৩৩৬ কিলোমিটার মিটার গেজ লাইনটি পদ্মার উত্তর তীরের সারাঘাটকে শিলিগুড়ির সাথে সংযুক্ত করেছিল। ১৮৭৪ সালে নর্থ বেঙ্গল স্টেট রেলওয়ে নামে ব্রিটিশ সরকার এই রেললাইন স্থাপনের কাজ শুরু করেছিল।
১৯১২ সালে সরকার পদ্মা নদীতে ১.৮ কিমি হার্ডিঞ্জ ব্রীজ নির্মাণ প্রকল্প হাতে নেয়। ১৯২৬ সালে নর্থ বেঙ্গল স্টেট রেলওয়ে কর্তৃক পদ্মা পাড় থেকে শিলিগুড়ি পর্যন্ত লাইনটিকে মিটারগেজ থেকে ব্রজগেজে পবির্তন করা হয়। ফলে পুরো কলকাতা - শিলিগুড়ি রুটটি ব্রডগেজে রুপান্তরিত হয়।
১৯৪৭ সালে ভারত বিভাগ হলে লাইনের পাকিস্তান (যা পরবর্তীকালে বাংলাদেশ অঞ্চল হয়) অংশ পৃথক হয়ে যায়। বর্তমানে গেদে হয়ে দক্ষিণাঞ্চলের অংশ এখনও কার্যকর রয়েছে এবং মৈত্রী এক্সপ্রেস এই লাইনে ঢাকা-কলকাতা যায়। উত্তরের চিলাহাটি–হালদিবাড়ি বিভাগটি বর্তমানে অকার্যকর। ২০১০ সালের হিসাবে অনুসারে, ৬৪ কিলোমিটার (৪০ মাইল) দীর্ঘ সৈয়দপুর-চিলাহাটি লাইনটির অবস্থা খারাপের কারণে ঢাকা এবং চিলাহাটির মধ্যে কোনও ট্রেন চলাচল করত না। ২০১০ সালে এই লাইনের উন্নয়নের জন্য সরকার ১০৩.৬৮ কোটি টাকার প্রকল্পের অনুমোদন দেয়। ২০১৫ সালে চিলাহাটি-ঢাকা রুটের জন্য নীলসাগর এক্সপ্রেস এ লাইনে চালু হয়।
চিলাহাটি-দর্শনা রেললাইনে ৫৩ টি স্টেশন আছে । নিম্নে তা উল্লেখ করা হলো:
১৯১৫-১৬ সালে সারা-সিরাজগঞ্জ রেলওয়ে কোম্পানি সারাঘাট-সিরাজগঞ্জ লাইন নির্মাণ করে। তারপরে ১৯৩০ সালে, আবদুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়।
১৮৯৯-১৯০০ সালে ব্রহ্মপুত্র-সুলতানপুর রেলওয়ে কোম্পানি ৯৪ কিলোমিটার (৫৮ মাইল) দীর্ঘ সান্তাহার থেকে ফুলছড়ি (তিস্তামুখ) মিটারগেজ রেলওয়ে ট্র্যাক নির্মাণ করে। বর্তমানে লাইনটি ফুলছড়ি উপজেলার বালাসি ঘাট পর্যন্ত রয়েছে। ৪৪ কিলোমিটার (২ মাইল) দীর্ঘ বনরপাড়া-কাউনিয়া লাইনটি ১৯০৫ সালে নির্মিত হয়।
উত্তরবঙ্গ রাষ্ট্রীয় রেলওয়ে ১৮৭৯ সালে কাউনিয়ায় মিটারগেজ লাইন নির্মাণ করে। ইস্টার্ন বেঙ্গল রেলওয়ে কর্তৃক কাউনিয়া থেকে ধরলা পর্যন্ত দুটি ন্যারোগেজ লাইন নির্মাণ হয়। যার ফলে কাউনিয়া-ধরলা রাজ্য রেলওয়ে তৈরি হয়। কাউনিয়া-ধরলা রেলওয়ে লাইন পর্বতীতে মিটারগেজে পবির্তন করা হয়।
মিগনন দু প্রিজ

মিগনন দু প্রিজ (জন্ম: ১৩ জুন, ১৯৮৯) প্রিটোরিয়ায় জন্মগ্রহণকারী দক্ষিণ আফ্রিকান প্রমিলা ক্রিকেটার। দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন তিনি। এছাড়াও বর্তমানে জাতীয় দলকে নেতৃত্ব দিচ্ছেন তিনি। দলে তিনি মূলতঃ ব্যাটসম্যান হিসেবে ভূমিকা রাখছেন। ডানহাতে ব্যাটিংয়ের পাশাপাশি মাঝে-মধ্যে উইকেট-কিপারেরও দায়িত্ব পালন করে থাকেন প্রিজ। ঘরোয়া ক্রিকেটে নর্দার্নস ওম্যানের প্রতিনিধিত্ব করছেন তিনি।
প্রিটোরিয়া বিশ্ববিদ্যালয়ে মার্কেটিং বিষয়ে অধ্যয়ন করেছেন।
সতের বছর বয়সে জানুয়ারি, ২০০৭ সাল থেকে দক্ষিণ আফ্রিকা দলের পক্ষে অভিষেক ঘটে তার। পাশাপাশি ওডিআই ও টুয়েন্টি২০ আন্তর্জাতিকে সবচেয়ে বেশি খেলায় অধিনায়কত্ব করার গৌরবের অধিকারী তিনি। এছাড়াও, টুয়েন্টি২০ ক্রিকেটে দক্ষিণ আফ্রিকার সর্বাধিক ব্যক্তিগত রান সংগ্রহকারীর ভূমিকায় অবতীর্ণ হয়েছেন। একদিনের আন্তর্জাতিকে দ্বিতীয় সর্বোচ্চ রান তার।
২০১১ সাল থেকে আন্তর্জাতিক ক্রিকেটের টেস্ট, ওডিআই ও টুয়েন্টি২০আই - সকল স্তরে দক্ষিণ আফ্রিকা দলের অধিনায়কত্ব করছেন তিনি।
মহিলাদের টুয়েন্টি২০ ক্রিকেট

মহিলাদের টুয়েন্টি২০ ক্রিকেট মহিলাদের ক্রিকেটে টুয়েন্টি২০ খেলায় নব সংযোজনী বিষয়। ২০০৪ সাল থেকে আন্তর্জাতিক ক্রিকেটে মহিলাদের টুয়েন্টি২০ প্রতিযোগিতা অনুষ্ঠিত হচ্ছে। জুন, ২০০৯ সালে আইসিসি প্রথমবারের মতো ইংল্যান্ডে আইসিসি মহিলা বিশ্ব টুয়েন্টি২০ প্রতিযোগিতার প্রচলন ঘটায়। স্বাগতিক ইংল্যান্ড দল ঐ প্রতিযোগিতার শিরোপা লাভ করেছিল।
মহিলাদের টুয়েন্টি২০ খেলার ধরন পুরুষদের ক্রীড়ায় ব্যবহৃত নিয়মাবলী অনুসরণ করা হয়:
ইউটিসি+০৮:৩০

ইউটিসি+০৮:৩০ হল একটি সময় অঞ্চল, যা ইউটিসি সময় থেকে ৮ ঘণ্টা ৩০ মিনিট এগিয়ে।
ইউটিসি+০৮:৩০ গণপ্রজাতন্ত্রী চীনের চ্যাঙ্গপাই সময় অঞ্চলে ব্যবহার করব হত।
ইউটিসি+০৮:৩০ ১৯৫৪ থেকে ১৯৬১ সাল পর্যন্ত দক্ষিণ কোরিয়ার মান সময় ছিল।
২০১৫ সালের ১৫ আগস্ট, উত্তর কোরিয়া কোরিয়া মান সময় বাতিল করে পিয়ংইয়াং সময়কে গ্রহণ করে, যা ইউটিসি+০৮:৩০।
একবিংশ শতাব্দী

২১শ শতাব্দী গ্রেগরীয় পুঞ্জিকা অনুসারে ২০০১ থেকে ২১০০ সাল পর্যন্ত সময়কাল। এটি ৩য় সহস্রাব্দের প্রথম শতাব্দী। ১ জানুয়ারি ২০০১ সালে শুরু হয় এবং ৩১ ডিসেম্বর ২১০০ সালে শেষ হবে।
২১শ শতাব্দীর শুরুতে বিশ্বের জনসংখ্যা প্রায় ৬.১ বিলিয়ন ছিল। ২০১৫ সালে তা বৃদ্ধি পেয়ে প্রায় ৭.২৫ বিলিয়নে পৌছেছে। এবং ২০৫০ সালে বিশ্বের জনসংখ্যা প্রায় ৯.৩৭ বিলিয়নে পৌঁছাবে বলে ধারণা করা হচ্ছে।
একবিংশ শতাব্দীতে কিছু দেশ জাতিসংঘের তত্বাবধানে স্বাধীনতা অর্জন করে-
জাতিসংঘের সদস্য রাষ্ট্রের সমর্থনে কিছু অঞ্চল নিজেদের স্বাধীনতা ঘোষণা করে-
ফারভিজ মাহারুফ

মোহাম্মদ ফারভিজ মাহারুফ (; জন্ম: ৭ সেপ্টেম্বর, ১৯৮৪) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের দায়িত্ব পালন করছেন। ঘরোয়া ক্রিকেটে ব্লুমফিল্ড, নন্দেস্ক্রিপ্টস, ওয়েয়াম্বা, দিল্লি ডেয়ারডেভিলস, ল্যাঙ্কাশায়ার ও বরিশাল বার্নার্সের প্রতিনিধিত্ব করেছেন ফারভিজ মাহারুফ।
৮ বছর বয়স থেকে ক্রিকেট খেলতে শুরু করেন। পাশাপাশি ফুটবল খেলায়ও অংশ নিতেন তিনি। 
২০০৪ সালের অনূর্ধ্ব-১৯ ক্রিকেট বিশ্বকাপে শ্রীলঙ্কা ক্রিকেট দলের পক্ষে অধিনায়কত্ব করেন। ওয়েসলি কলেজে অধ্যয়ন করেন তিনি। ঐ সময়ে উইকেট-কিপার কাম ব্যাটসম্যান হিসেবে খেলেন। অনূর্ধ্ব-১৩ বছরের ক্রিকেট থেকে নিয়মিতভাবে বোলিং করতে শুরু করেন। এক খেলায় দলের পাঁচজন খেলোয়াড় সর্দিতে আক্রান্ত হলে মাহারুফকে বোলিংয়ে আমন্ত্রণ জানানো হয়। খেলায় তিনি হ্যাট্রিকসহ ছয় উইকেট পান। এরফলে ফাস্ট বোলিংয়ের দিকে ঝুঁকে পড়েন তিনি। বিদ্যালয়ে থাকাকালীন নিজস্ব সেরা ২৪৩ ও সেরা বোলিং ৮/২০ লাভ করেন।
২০০৪ সালে জিম্বাবুয়ের বিপক্ষে তার টেস্ট অভিষেক ঘটে। এপ্রিল-মে মাসে জিম্বাবুয়ে সফরে ৫ ওডিআই ও ২ টেস্ট সিরিজে খেলার জন্য জিম্বাবুয়ে সফরে দলের সদস্য হন। সিরিজের তৃতীয় ওডিআইয়ে মাহারুফসহ দুইজন খেলোয়াড়ের ওডিআই অভিষেক হয়। ঐ খেলায় তিনজন নিয়মিত খেলোয়াড় বিশ্রামে ছিলেন। খেলায় তিনি তিন উইকেট পান ও জিম্বাবুয়ে দল ওডিআইয়ের ইতিহাসে নিজেদের সর্বনিম্ন দলীয় সংগ্রহ ৩৫ করে রেকর্ড গড়ে। পরবর্তী দুই খেলায় তিনি আরও দুই উইকেট পান। এরফলে ১৬.৬০ গড়ে ৫ উইকেট নেন তিনি। একই সফরে মাহারুফের টেস্ট অভিষেক ঘটে।
এরপর থেকেই নিয়মিতভাবে একদিনের আন্তর্জাতিকে অংশ নিচ্ছেন। জুলাই-আগস্ট, ২০০৫ সালে শ্রীলঙ্কা, ভারত ও ওয়েস্ট ইন্ডিজকে নিয়ে তিন-জাতির ইন্ডিয়ান অয়েল কাপ আয়োজন করে। কিন্তু প্রতিযোগিতা শুরুর পূর্বে স্বাগতিক দলের সর্বাপেক্ষা বয়োজ্যেষ্ঠ সিম বোলার চামিন্দা ভাস আহত হলে মাহারুফ দিলহারা লোকুহেত্তিগে’র সাথে বোলিং উদ্বোধনে নেতৃত্ব দেন। ওডিআইয়ের ইতিহাসে সর্বাপেক্ষা মিতব্যয়ী বোলিং পরিসংখ্যানের নজির গড়েন। ওয়েস্ট ইন্ডিজের বিপক্ষে তিনি নির্ধারিত ১০ ওভার বোলিং করে মাত্র ৯ রান দেন। এরফলে তিনি ম্যান অব দ্য ম্যাচের পুরস্কার পান।
২০১০ সালের এশিয়া কাপের ৬ষ্ঠ খেলায় তিনি স্মরণীয় সাফল্য পান। ২২ জুন, ২০১০ তারিখে ডাম্বুলার রাঙ্গিরি ডাম্বুলা ইন্টারন্যাশনাল স্টেডিয়ামে অনুষ্ঠিত খেলায় ভারতের বিপক্ষে হ্যাট্রিক করেন তিনি। রবীন্দ্র জাদেজাকে এলবিডব্লিউ, প্রবীন কুমারকে বোল্ড ও জহির খানকে কুমার সাঙ্গাকারা’র কটে পরিণত করে এ কৃতিত্ব লাভ করেন তিনি।
পাটগ্রাম আদর্শ ডিগ্রি কলেজ

পাটগ্রাম আদর্শ কলেজ বাংলাদেশের লালমনিরহাট জেলার একটি উচ্চ-শিক্ষা প্রতিষ্ঠান। বর্তমানে এই কলেজটিতে উচ্চ মাধ্যমিক ও স্নাতক (পাস) শ্রেণীতে শিক্ষাদান করা হয়।
পাটগ্রাম আদর্শ কলেজটি রংপুর বিভাগের লালমনিরহাট জেলার সীমান্তবর্তী পাটগ্রাম উপজেলা সদরে অবস্থিত।
ইউটিসি+০৯:০০

ইউটিসি+০৯:০০ হল একটি সময় অঞ্চল, যা ইউটিসি সময় থেকে ৯ ঘণ্টা এগিয়ে।
জাপান দখলদারিত্বের সময়, এটি জাপান সাম্রাজ্যের পতন না হওয়া পর্যন্ত টোকিওর সঙ্গে একটি সাধারণ সময় হিসাবে ব্যবহার করা হয়।
পাকিস্তান জাতীয় ফুটবল দল

পাকিস্তান জাতীয় ফুটবল দল () হচ্ছে আন্তর্জাতিক ফুটবলে পাকিস্তানের প্রতিনিধিত্বকারী পুরুষদের জাতীয় দল, যার সকল কার্যক্রম পাকিস্তানের ফুটবলের সর্বোচ্চ নিয়ন্ত্রক সংস্থা পাকিস্তান ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৮ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫০ সালের ২৭শে অক্টোবর তারিখে, পাকিস্তান প্রথমবারের মতো আন্তর্জাতিক খেলায় অংশগ্রহণ করেছে; ইরানের তেহরানে অনুষ্ঠিত উক্ত ম্যাচে পাকিস্তান ইরানের কাছে ৫–১ গোলের ব্যবধানে পরাজিত হয়েছে।
১০,০০০ ধারণক্ষমতাবিশিষ্ট পাঞ্জাব স্টেডিয়ামে "পাক শাহিন" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পাকিস্তানের পাঞ্জাবের লাহোরের পাঞ্জাব স্টেডিয়ামের বিপরিত পাশে ফুটবল হাউজে অবস্থিত। বর্তমানে এই দলের ম্যানেজারের দায়িত্ব পালন করছেন জোসে আন্তোনিও নোপগুয়েইরা এবং অধিনায়কের দায়িত্ব পালন করছেন সাউদার্ন ডিসট্রিক্টের রক্ষণভাগের খেলোয়াড় জিশান রহমান।
পাকিস্তান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও পাকিস্তান এপর্যন্ত একবারও অংশগ্রহণ করতে সক্ষম হয়নি। এছাড়াও, এএফসি চ্যালেঞ্জ কাপে পাকিস্তান এপর্যন্ত ১ বার অংশগ্রহণ করেছে, যেখানে তাদের সাফল্য হচ্ছে শুধুমাত্র গ্রুপ পর্বে অংশগ্রহণ করা।
মুহাম্মদ ইসা, জাফর খান, তানভির আহমেদ, হাসান বশির এবং শফিউল্লাহ খানের মতো খেলোয়াড়গণ পাকিস্তানের জার্সি গায়ে মাঠ কাঁপিয়েছেন।
১৯৫০ সালের ৬ই জানুয়ারি তারিখে পাকিস্তান তাদের প্রথম আন্তর্জাতিক ম্যাচে অংশগ্রহণ করে, যেখানে তারা ইরানের কাছে ৫–১ গোলে পরাজিত হয়। দুই বছর পর পাকিস্তান কলম্বো কাপে খেলার সুযোগ পায়। সেখানে তাদের প্রথম ম্যাচে তারা ভারতের সাথে ড্র করে। দ্বিতীয় ম্যাচে শ্রীলঙ্কাকে ২–০ গোলে এবং শেষ ম্যাচে ১–০ গোলে বার্মাকে পরাজিত করে। ফাইনালে উত্তীর্ণ পাকিস্তান ভারতের সাথে যৌথভাবে চ্যাম্পিয়ান হয়।
পাকিস্তান এপ্রিল মাসে ইরানের সাথে প্রীতি ম্যাচের আয়োজন করে এবং ইরানের সাথে ০–০ গোলে ড্র করে। একই বছর পাকিস্তান কলম্বো কাপে শ্রীলঙ্কার কাছে ৬–০ গোলে পরাজিত করে রানার-আপ হয়। ১৯৫৪ সালে পাকিস্তান কলম্বো কাপে পুনরায় রানার-আপ হয়। পাকিস্তান এশিয়ান গেমসে সিঙ্গাপুরকে ৬–২ গোলে পরাজিত করলেও কলম্বো কাপের ফাইনালে মিয়ানমারের কাছে ২–১ গোলের ব্যবধানে পরাজিত হয়। ১৯৫৮ সালে পাকিস্তান এশিয়ান গেমস মিশনে ব্যর্থ হয়, যেখানে তারা চীনা তাইপেইয়ের কাছে ৩–১ গোলে এবং দক্ষিণ ভিয়েতনামের সাথে ১–১ গোলে ড্র করে।
১৯৫৯ সালে পাকিস্তান ইরানের সাথে ৪–১ গোলে পরাজিত, ভারতের সাথে ০–১ গোলে জয় এবং ইসরায়েলের সাথে ২–০ গোলে পরাজিত হওয়ার ফলে ১৯৬০ সালের এশিয়া কাপের বাছাইপর্ব থেকে বিদায় নেয়, তবে এই প্রতিযোগিতায় পাকিস্তান ভারতের বিরুদ্ধে তাদের প্রথম জয় পায়। কয়েক মাস পর পাকিস্তান মালয়েশিয়ায় মারদেকা কাপে অংশগ্রহণ করে। সেখানে থাইল্যান্ডকে ৭–০ গোলে পরাজিত করে প্রথম কোন রেকর্ড গড়ে।
ফিফা বিশ্ব র‌্যাঙ্কিংয়ে, ১৯৯৩ সালের ফেব্রুয়ারি মাসে প্রকাশিত র‌্যাঙ্কিংয়ে পাকিস্তান তাদের ইতিহাসে সর্বোচ্চ অবস্থান (১৪১তম) অর্জন করে এবং ২০১৯ সালের জুন মাসে প্রকাশিত র‌্যাঙ্কিংয়ে তারা ২০৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পাকিস্তানের সর্বোচ্চ অবস্থান হচ্ছে ৯৬তম (যা তারা ১৯৫৯ সালে অর্জন করেছিল) এবং সর্বনিম্ন অবস্থান হচ্ছে ২০৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
তারাশঙ্কর তর্করত্ন

তারাশঙ্কর তর্করত্ন () (? - ১৫ নভেম্বর, ১৮৫৮) ছিলেন উনিশ শতকের একজন লেখক। তিনি কলকাতার সংস্কৃত কলেজের কৃতী ছাত্র ছিলেন। বহু বৃত্তি ও পুরস্কার লাভ করেন। ১৮৫১ সালের ১২ নভেম্বর ঈশ্বরচন্দ্র বিদ্যাসাগর মহাশয়ের সুপারিশে সংস্কৃত কলেজে গ্রন্থগারিকের পদ পান এবং বিদ্যাসাগর মহাশয় অ্যাসিস্ট্যান্ট ইনস্পেক্টর অফ স্কুলস নিযুক্ত হলে তাকে সাব-ইনস্পেক্টর নিযুক্ত করেন। তার রচিত গ্রন্থসমূহ হচ্ছে, "ভারতবর্ষীয় স্ত্রীগণের বিদ্যাশিক্ষা", "পশ্বাবলী", "কাদম্বরী" (বঙ্গানুবাদ) "রাসেলাস" (ইংরেজির অনুবাদ) স্বল্পায়ু এই পণ্ডিত ৩০ বছর বয়সের আগেই মারা যান। 
তারাশঙ্কর তর্করত্ন নদিয়ার কাঁচাকুলিতে জন্মগ্রহণ করেন। তার পিতার নাম মধুসূদন চট্টোপাধ্যায়।
তারাশঙ্কর তর্করত্ন তার "ভারতবর্ষীয় স্ত্রীগণের বিদ্যাশিক্ষা" গ্রন্থে বাঙালি সমাজে মেয়েদের দুরবস্থা ও অসহায় অবস্থার চিত্রায়ন প্রসঙ্গে সে সময়ের কৌলীন্যের অত্যাচারের বিবরণ দিয়েছেন। আশি বছরের বুড়োর সঙ্গে পাঁচ বছরের মেয়ের বিয়ে, কিংবা 'স্বীয় কুলোচিত পাত্রের অভাবে' পঞ্চাশ বছরের মেয়েকে আইবুড়ো রাখা, এক পাত্রকে পাঁচ-ছয় কন্যা সম্প্রদান ছিলো উনিশ শতকের বাংলার সমাজচিত্র। তারাশঙ্কর বিবাহ ব্যবসায়ী কৌলিন্যের বিরোধিতা করেছিলেন। তিনি বহুবিবাহেরও বিরোধিতা করে লিখেছিলেন। তারাশঙ্কর সমাজসচেতন ব্যক্তি ছিলেন এবং কৌলিন্যের দোষ অনুভব করেছিলেন।
দুমলং

দুমলং বাংলাদেশের একটি পর্বতশৃঙ্গ। বেসরকারিভাবে এটিকে বাংলাদেশের দ্বিতীয় সর্বোচ্চ পর্বতশৃঙ্গ বলে দাবী করা হয়। এটি বাংলাদেশের দক্ষিণ-পূর্বাঞ্চলীয় রাঙ্গামাটি জেলার বিলাইছড়ি উপজেলায় অবস্থিত। এ পর্বতের উচ্চতা ৩,৩১৪ ফুট। এটি রাঙ্গামাটি জেলার সর্বোচ্চ পর্বত ও দেশের ১০০০ মিটারের অধিক উচ্চতার ৩ টি পর্বতের মধ্যে একটি।
বাংলাদেশের রাঙ্গামাটি জেলার বিলাইছড়ি উপজেলায় দুমলং পর্বত অবস্থিত। এটি রাংত্লং পর্বতশ্রেণীর অন্তর্ভুক্ত ও রাইংক্ষ্যং হ্রদের পার্শবর্তী প্রাংজং পাড়ার কাছে এর অবস্থান। নেচার অ্যাডভেঞ্চার ক্লাব নামে ঢাকার একটি বেসরকারি ভ্রমণ সংগঠন জারমিন জি.পি.এস. (গোবাল পজিশনিং সিস্টেম) এর সাহায্যে পর্বতটির উচ্চতা পরিমাপ করে ও একে দেশের দ্বিতীয় সর্বোচ্চ পর্বত বলে দাবী করে। তাদের হিসাব অনুসারে পর্বতটির উচ্চতা ৩,৩১৪ ফুট। ২২°০২′০২.১″ উত্তর অক্ষাংশে ও ৯২°৩৫′৩৬.৩″ পূর্ব দ্রাঘিমাংশে দুমলং পর্বতটি অবস্থিত।
বয় পিলিং ফ্রুট

বয় পিলিং ফ্রুট একটি বিখ্যাত চিত্রকর্ম, যা ইতালি'র জনপ্রিয় চিত্রকর কারাভাজ্জিও'র অঙ্কিত। এটি কারাভাজ্জিও'র আঁকা প্রথম দিকের ছবি; ধারণা করা হয়, কারাভাজ্জিও মিলান থেকে রোমে আসার পরপরই, অর্থ্যাৎ ১৫৯২ সালের মাঝামাঝি সময়ে, এটি অঙ্কন করেন।
ছবিতে একটি বালককে ফল হাতে দেখা যায়; আর কিছু ফল বালকটির সামনের টেবিল সদৃশ স্থানে। বিখ্যাত এই চিত্রটির ফলগুলোর প্রজাতি নিয়ে বিশ্লেষকদের মধ্যে মতভেদ রয়েছে; কেউ কেউ এগুলোকে বিশেষ ধরনের নাশপাতি, আবার কেউ কেউ একে ইটালিতে প্রাপ্ত এক ধরনের পীচ ফল বলে মনে করেন।
চিলাহাটি রেলওয়ে স্টেশন

চিলাহাটি রেলওয়ে স্টেশন হল চিলাহাটি-দর্শনা ব্রডগেজ লাইনের একটি শেষ রেলওয়ে স্টেশন। এটি বাংলাদেশের রংপুর বিভাগের নীলফামারী জেলায় অবস্থিত একটি সীমান্তবর্তী স্টেশন। ১৯৬৫ থেকে ২০২০ সাল পর্যন্ত এটা বাংলাদেশ - ভারত সীমান্তের একটি বিলুপ্ত রেলওয়ে ট্রানজিট পয়েন্ট ছিলো। মিতালী এক্সপ্রেস চালু মাধ্যমে ৫৫ বছর পর রেলপথটি আবার চালু করা হয় । স্টেশনটি চিলাহাটি ও ভারতে পরিষেবা প্রদান করে। ২০২০ সালের ১৭ই ডিসেম্বর থেকে একটি মালবাহী ট্রেন "হলদিবাড়ি" থেকে "চিলাহাটি" চলাচল করছে। ১লা জুন, ২০২২ইং হতে এই রেলওয়ে স্টেশন দিয়ে ভারতের জলপাইগুড়ি থেকে বাংলাদেশের ঢাকা পর্যন্ত আন্তর্জাতিক রেল যোগাযোগ শুরু হয়।
১৮৭৪ সালে নর্থ বেঙ্গল স্টেট রেলওয়ে কর্তৃক এ লাইনটি নির্মাণ করা হয়। এভাবেই দীর্ঘদিন চলার পর ২০১০ সালে চিলাহাটি-ঢাকা আন্তঃনগর নীলসাগর এক্সপ্রেস চালুর লক্ষে সৈয়দপুর-চিলাহাটি ৬৪ কিলোমিটার রেল লাইনের পুরনো লাইন ও আকার পরিবর্তন ও উন্নয়নের কাজ হয়।
চিলাহাটি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
মোচে সংস্কৃতি

মোচে সংস্কৃতি (অনেকক্ষেত্রে মোচিকা সংস্কৃতি, বা প্রাক-চিমু সংস্কৃতি প্রভৃতি নামেও পরিচিত) হলো দক্ষিণ আমেরিকা মহাদেশের পেরুর উত্তরাংশে প্রশান্ত মহাসাগরের উপকূলে আজকের মোচে ও ত্রুহিলিও শহরের কাছাকাছি অঞ্চলে মোটামুটি ১০০ - ৮০০ খ্রিষ্টাব্দের মধ্যে বিকাশ ঘটা একটি সুপ্রাচীন সংস্কৃতি। বিশেষজ্ঞদের মতে অবশ্য এরা রাজনৈতিকভাবে কখনওই একটি ঐক্যবদ্ধ রাষ্ট্র গঠন করে উঠতে পারেনি। কিন্তু রাজনৈতিকভাবে পরস্পর বিচ্ছিন্ন থাকলেও তারা একটি সাধারণ সংস্কৃতির জন্ম দিতে সক্ষম হয়। এদের তৈরি অসংখ্য দেবদেবীর মূর্তি ও বিশাল বিশাল স্থাপত্যর নিদর্শন আজ পর্যন্ত বিদ্যমান। বিশেষ করে সুন্দর সুন্দর মৃৎপাত্র, সোনার কাজ, মূলত ইঁটের তৈরি বিশাল বিশাল স্থাপত্য বা উয়াকা এবং জটিল ও বিস্তৃত সেচব্যবস্থা মোচে সংস্কৃতির বিশেষ বৈশিষ্ট্য। এদের সংস্কৃতি বিকাশের সমগ্র যুগটিকে আধুনিক ঐতিহাসিকরা মোটামুটি তিনটি পৃথক উপযুগে ভাগ করে থাকেন - "প্রাচীন মোচে সংস্কৃতি" (১০০ - ৩০০ খ্রিষ্টাব্দ), "মধ্য মোচে সংস্কৃতি" (৩০০ - ৬০০ খ্রিষ্টাব্দ) ও "অন্তিম মোচে সংস্কৃতি" (৫০০ - ৭৫০ খ্রিষ্টাব্দ)।
এরা ছিল মূলত একটি কৃষিভিত্তিক সংস্কৃতি। কৃষির প্রয়োজনেই এরা বিস্তীর্ণ একটি অঞ্চল জুড়ে জটিল সেচব্যবস্থার বিকাশ ঘটায়। তার জন্য এরা প্রয়োজনে নদীস্রোতকে ঘুরিয়ে দিয়ে হলেও ফসলের মাঠে জলের জোগান নিশ্চিত করে। তবে এদের হস্তশিল্প সবচেয়ে বিখ্যাত। এদের তৈরি বিভিন্ন শিল্পদ্রব্য থেকে এদের জীবনযাত্রা সম্পর্কে অনেক কিছু জানতে পারা যায়। শিকার, মাছ ধরা থেকে শুরু করে মারপিট, এমনকী যৌনাচার পর্যন্ত বিভিন্ন বিষয়ের অত্যন্ত বাস্তবানুগ চিত্র সেখানে পাওয়া যায়। এদের তৈরি মূর্তিগুলির আরেকটি বিশেষত্ব হল সেগুলি বেশিরভাগই মনে হয় ব্যক্তিবিশেষের, কোনও দেবদেবীর নয়।
মোচেদের তৈরি আরও দুটি জিনিস বিশেষ উল্লেখের দাবি রাখে। তাদের ইঁট নির্মিত বিশাল বিশাল উয়াকাগুলির রঙের ঔজ্জ্বল্য, কারুকার্য ও বিশালত্ব সত্যিই বিস্ময়ের উদ্রেক করে। কিন্তু কিছুটা প্রাকৃতিক কারণে, কিছুটা স্পেনীয় বিজয়ের সময়ে লুঠপাটের কারণে সেগুলি আজ অনেকটাই ধ্বংসস্তূপে পরিণত। অন্যদিকে তাদের তৈরি সোনা ও অন্য ধাতুর তৈরি শিল্পকর্মগুলি তাদের সুক্ষ্মতার জন্যই বিস্ময়উদ্রেককারী। এরা দক্ষিণে ইকা উপত্যকার নাজকা সংস্কৃতির সমসাময়িক। এদের উদ্ভবের সাথে পূর্ববর্তী চাভিন সংস্কৃতির যোগাযোগ আছে বলে মনে করা হয়। ওয়ারি ও চিমুদের এদের উত্তরসূরী বলে সাধারণভাবে ঐতিহাসিকরা মতপ্রকাশ করে থাকেন।
সাট্টই

সাট্টই ২০১২ সালের ভারতীয় তমিল নাট্য চলচ্চিত্র। সাত্তাই লিখেছেন এবং পরিচালনা করেছেন ম. আনবাযহান। সমুতিরক্কনি এবং তমবি রামায়াহ এই চলচ্চিত্রের পরধান চমচরিত্রে অভিনয় করেছেন
দয়ালন তিরুভণ্ণামলই শহরের কাছাকাছি ভন্থারাংগুড়ি গ্রামের সরকারি বিদ্যালয়ের নতুন শিক্ষক। সে শিক্ষা ব্যবস্থা নিয়ে তেমন সূখী ছিলেননা। বিদ্যালয়ের যোগ দেয়ার পর থেকে সে বিদ্যালয়ের পরিবেশ পরিবর্তনের চেষ্টা করে। কিন্তু এই কারণে সহকারী প্রধান শিক্ষক সিংগপুরমাল তার উপরে অসন্তুষ্ট ছিলেন। তার সিদ্ধান্ত অন্য শিক্ষকদের পরিবর্তন করতে পারছিলনা। ধীরে ধীরে দয়ালান শ্রেণীতে শিক্ষার্থীদের মাঝে জনপ্রিয় হয়ে উঠে। সেখানে পাঝানি এবং আরিভাঝাগিএর মধ্যে ভালোবাসা ছিল। পাঝানির পিতাও ঐ একই বিদ্যালয়ের শিক্ষক ছিলেন। অন্যদিকে সিংগপুরমাল দয়ালানের অপর প্রতিশোধ নেওয়ার জন্য অপেক্ষা করছিল। এই সময় কারা যেন আরিবাঝাগির সাথে অসভ্য আচরণ করে। তখন সিংপুরমাল তার বিরুদ্ধে পুলিশের কাছে অভিযোগ করে। পরে আরিবাঝাগি পুলিশেত কাছে বিবৃতি দেয় এবং দয়ালান মুক্তি পায়। তারপর দয়ালন আন্তঃবিদ্যালয় প্রতিযোগিতা আয়োজন করে। আরিবাঝাগি আআর পাঝানির কঠোর পরিশ্রমে দয়ালন প্রথম স্থান অধিকার করে। দয়ালন যখন বাড়ি ফিরে যাচ্ছিল। তখন সিংগাপুরমালের লোকের দয়ালানের উপর আক্রমণ করে। এতে দয়ালন আহত হয়। তাকে হাসপাতালে ভর্তি করা হয়। শিক্ষার্থীরা সবাই তাকে দেখতে যায়। তার অবস্থা প্রচুর খারাপ। দয়ালানের স্ত্রী সবাইকে আসন্নবর্তী পরিক্ষার প্রস্তুত নিতে বলে। পরীক্ষা শেষে দয়ালনের ছাত্ররা জেলায় সেরা হয়। কাহিনী শেষ হয় দয়ালান অন্য বিদ্যালয় এর পরিবেশ পরিবর্তন করিতে যায়।
মহম্মদ হারিস

মহম্মদ হারিস (? - ২ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, এবং কমিউনিস্ট। তিনি পেশাগত জীবনে ছিলেন বিড়ি মজদুর। এই উদ্যমী পুরুষ কলকাতায় বিভিন্ন শ্রমিক ইউনিয়ন গড়ে তোলেন। প্রধানত তার আগ্রহে ও দাবিতে ভারতের কমিউনিস্ট পার্টির পত্রিকার হিন্দি ও উর্দু সংস্করণ প্রকাশিত হয়। তিনি কলকাতা জেলা কমিউনিস্ট পার্টির প্রথম শ্রমিক সদস্য ছিলেন। তিনি গ্রেপ্তারি পরোয়ানা এড়িয়ে তিনি ধানবাদ ও জামশেদপুরে ট্রেড উইনিয়ন সংগঠন গড়েছিলেন।
ত্রিপুরার মুখ্যমন্ত্রীদের তালিকা

ভারতের উত্তর-পূর্বে অবস্থিত ত্রিপুরা রাজ্য এবং ত্রিপুরা রাজ্যের সরকার প্রধান হচ্ছেন একজন মুখ্যমন্ত্রী। ১৯৬৩ সাল থেকে ত্রিপুরায় মোট ১১ জন মুখ্যমন্ত্রী হয়েছেন। প্রথম জন ছিলেন শচীন্দ্র লাল সিং এবং তিনি ছিলেন ভারতীয় জাতীয় কংগ্রেস দলের প্রতিনিধি। রাজ্যের বর্তমান মুখ্যমন্ত্রী শ্রী মানিক সাহা। ২০১৮ সালের বিধানসভা নির্বাচনে বিপ্লব কুমার দেবের নেতৃত্বে ত্রিপুরায় বিজেপি দল ৬০ এ ৪৪ টি আসন নিয়ে জয়লাভ করে এবং ভারতের কমিউনিস্ট পার্টি (মার্ক্সবাদী) নেতৃত্বাধীন বামফ্রন্টের একটানা ২৫ বছরের শাসনের অবসান ঘটে।
টাঙ্গাইল-১

টাঙ্গাইল-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩০নং আসন।
টাঙ্গাইল-১ আসনটি টাঙ্গাইল জেলার মধুপুর উপজেলা ও ধনবাড়ী উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুর রাজ্জাক বিনা প্রতিদ্বন্দ্বিতায় নির্বাচিত হন।
টাঙ্গাইল-৩

টাঙ্গাইল-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩২নং আসন।
টাঙ্গাইল-৩ আসনটি টাঙ্গাইল জেলার ঘাটাইল উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আমানুর রহমান খান রানা বিনা প্রতিদ্বন্দ্বিতায় নির্বাচিত হন।
সাংসদ মতিউর রহমান ১৩ সেপ্টেম্বর ২০১২ সালে মারা যান। নভেম্বর ২০১২ সালের উপ-নির্বাচনে স্বতন্ত্র প্রার্থী আমানুর রহমান খান রানা নির্বাচিত হন।
প্রথম আন্তিমাখোস থেওস

প্রথম আন্তিমাখোস থেওস () একজন গ্রিক-ব্যাক্ট্রিয় রাজ্যের শাসক ছিলেন, যিনি খ্রিস্টপূর্ব ১৮৫ থেকে খ্রিস্টপূর্ব ১৭০ পর্য্যন্ত রাজ্যশাসন করেন।
উইলিয়াম উডথর্প টার্ন এবং মুদ্রা বিশেষজ্ঞ রবার্ট সিনিয়রের মতে প্রথম আন্তিমাখোস থেওস সম্ভবতঃ গ্রিক-ব্যাক্ট্রিয় শাসক প্রথম ইউথুদেমোসের পুত্র তথা প্রথম দেমেত্রিওসের ভাই ছিলেন। কিন্তু ঐতিহাসিক অবধ কিশোর নারায়ণ তাকে প্রথম দিওদোতোস সোতেরের বংশভুক্ত ছিলেন বলে মনে করেন। দ্বিতীয় ইউথুদেমোসের উত্তরাধিকারী হিসেবে তিনি সিংহাসন লাভ করেন। আনুমানিক ১৭০ খ্রিস্টপূর্বাব্দে প্রথম ইউক্রাতিদেস দ্বারা পরাজিত হয়ে তিনি সিংহাসনচ্যুত হন।
প্রথম আন্তিমাখোস থেওস বেশ কিছু রৌপ্য মুদ্রা প্রচলন করেন, যার এক পিঠে ম্যাসিডনিয় টুপি পরিহিত তার চিত্র ও অপর পিঠে পোসেইদোনের চিত্র মুদ্রিত ছিল। এই সকল মুদ্রায় তিনি নিজেকে "থেওস" বা ঈশ্বর রূপে অভিহিত করেছেন। আগাথোক্লেস দিকাইওসের মত তিনিও তার পূর্বতন রাজা প্রথম দিওদোতোস সোতের ও প্রথম ইউথুদেমোসের নামাঙ্কিত রৌপ্য মুদ্রা প্রচলন করেন। এছাড়া তিনি বেশ কিছু ব্রোঞ্জ মুদ্রা প্রচলন করেন, যেখানে এক পিঠে হাতি ও অপর পিঠে গ্রীক দেবী নিকের চিত্র মুদ্রিত রয়েছে। অপর কয়েকটি ব্রোঞ্জ মুদ্রার এক পিঠে হাতি ও অপর পিঠে বজ্রের চিত্র মুদ্রিত রয়েছে।
টাঙ্গাইল-৫

টাঙ্গাইল-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৪নং আসন।
টাঙ্গাইল-৫ আসনটি টাঙ্গাইল জেলার টাঙ্গাইল সদর উপজেলা নিয়ে গঠিত।
২০০৮ সালের অনুষ্ঠিত সংসদ নির্বাচনে আবুল কাশেম নির্বাচিত হন। তবে তিনি ঋণ ও বিল খেলাপি উল্লেখ করে দ্বিতীয় বিজয়ী প্রার্থী মেজর জেনারেল (অব.) মাহামুদুল হাসান হাইকোর্টে (নির্বাচনী ট্রাইব্যুনাল) আবেদন করেন। একই বছরের ১৫ ডিসেম্বর শুনানির পর হাইকোর্ট রায়ে তার সংসদ সদস্য ঘোষণার গেজেট অবৈধ ও বাতিল ঘোষণা করে। পরে নির্বাচন কমিশন তার আসন শুন্য ঘোষণা করে ও দ্বিতীয় বিজয়ী প্রার্থী মাহামুদুল হাসানকে সংসদ সদস্য ঘোষণা করেন। পরে আপিল প্রক্রিয়া শেষ হবার পর সাংসদ হিসেবে মাহমুদুল হাসানে ৩০ মে ২০১২ সালে শপথ নেন।
টাঙ্গাইল-৬

টাঙ্গাইল-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৫নং আসন।
টাঙ্গাইল-৬ আসনটি টাঙ্গাইল জেলার দেলদুয়ার উপজেলা ও নাগরপুর উপজেলা নিয়ে গঠিত।
টাঙ্গাইল-৭

টাঙ্গাইল-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৬নং আসন।
টাঙ্গাইল-৭ আসনটি টাঙ্গাইল জেলার মির্জাপুর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে একাব্বর হোসেন বিনা প্রতিদ্বন্দ্বিতায় নির্বাচিত হন।
টাঙ্গাইল-৮

টাঙ্গাইল-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩৭নং আসন।
টাঙ্গাইল-৮ আসনটি টাঙ্গাইল জেলার বাসাইল উপজেলা ও সখিপুর উপজেলা নিয়ে গঠিত।
২০১৪ নির্বাচনের প্রায় দুই সপ্তাহ পরে শওকত মোমেন শাহজাহান মৃত্যুবরণ করেন। মার্চ ও এপ্রিল মাসে অনুষ্ঠিত উপ-নির্বাচনে তার ছেলে অনুপম শাহজাহান জয় নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শওকত মোমেন শাহজাহান বিনা প্রতিদ্বন্দ্বিতায় নির্বাচিত হন।
১৯৯৯ সালে আওয়ামী লীগের নেতৃত্ব নিয়ে দলের সঙ্গে মতবিরোধ হলে আবদুল কাদের সিদ্দিকীকে বহিষ্কার করা হয়। তিনি তখন সংসদ থেকে পদত্যাগ করেন, ও স্বতন্ত্র প্রার্থী হিসেবে নভেম্বর ১৯৯৯ সালের উপ-নির্বাচনে দাড়ান। উপ-নির্বাচনে তিনি বাংলাদেশ আওয়ামী লীগের শওকত মোমেন শাহজাহানের কাছে পরাজিত হন।
হেরাক্লিওন

হেরাক্লিওন বা ইরাক্লিও (গ্রিক- "Ηράκλειο"; উচ্চারণ /iˈracʎo/) হল ক্রিট দ্বীপের সবচেয়ে বড় শহর ও প্রশাসনিক কেন্দ্র। গ্রিসেরও এটি অন্যতম প্রধান শহর। ২০১১ সালের জনগণনা অনুযায়ী এই শহরের লোকসংখ্যা ছিল ১,৭৩,৯৯৩ জন; বৃহত্তর হেরাক্লিওনে ঐ সময় জনসংখ্যা ছিল ২,২৫,৫৭৪ জন। জনসংখ্যার বিচারে এই শহর গ্রিসের চতুর্থ বৃহত্তম শহর। এই শহরের পৌর এলাকার আয়তন ২৪৪.৬ বর্গ কিলোমিটার। ছড়িয়ে থাকা শহরাঞ্চলের আয়তনের বিচারে এই শহর গ্রিসের তৃতীয় বৃহত্তম শহর। হেরাক্লিওন প্রশাসনিক বিভাগেরও প্রধান প্রশাসনিক কেন্দ্র এই শহরেই অবস্থিত। অদূরেই অবস্থিত ব্রোঞ্জ যুগের প্রাসাদ ক্‌নোসোস এই শহরের এক অন্যতম আকর্ষণ। একে অনেকসময় গ্রিক পৌরাণিক চরিত্র মিনোসের প্রাসাদ বলেও অভিহিত করা হয়ে থাকে। ক্রিট বিশ্ববিদ্যালয়ের দু'টি ক্যাম্পাসের মধ্যে একটি এই শহরেই অবস্থিত।
পূর্বপশ্চিমে প্রায় ২৫০ কিলোমিটার লম্বা ও উত্তরদক্ষিণে প্রায় ৭০ কিলোমিটার চওড়া ক্রিট দ্বীপের উত্তর বেলাভূমির মোটামুটি মাঝামাঝি ইরাক্লিও শহরের অবস্থান। ইজিয়ান সাগরের একটি ছোট উপসাগরীয় অংশের মুখোমুখি পাহাড়ে ঘেরা সাগরতীরস্থ সমভূমিতে অবস্থিত এই শহর ক্‌নোসোসের প্রাচীন দুর্গটির থেকে প্রায় চার কিলোমিটার উত্তরে অবস্থিত।
প্রতিবছর এপ্রিল থেকে অক্টোবর পর্যন্ত এই শহরে প্রচূর পর্যটকের সমাগম ঘটে। ক্রিট দ্বীপের অন্যান্য শহর, যেমন চানিয়া থেকে এর দূরত্ব ১৩০ কিলোমিটার, "রেতিমনো" থেকে ৭৫ কিলোমিটার, "আজিওস নিকোলাওস" থেকে ৬০ কিলোমিটার "ইরাপেত্রা" থেকে ৯০ কিলোমিটার ও "সিতিয়া" থেকে ১২০ কিলোমিটার।
প্রথম আপোল্লোদোতোস

প্রথম আপোল্লোদোতোস () একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৮০ থেকে খ্রিস্টপূর্ব ১৬০ পর্য্যন্ত পারোপামিসাদাই ও আরাখোশিয়া অঞ্চল শাসন করেন।
উইলিয়াম উডথর্প টার্নের মতে, প্রথম আপোল্লোদোতোস ছিলেন গ্রিক-ব্যাক্ট্রিয় শাসক প্রথম দেমেত্রিওসের অন্যতম সেনাপতি ছিলেন, যদিও তিনি রাজপরিবারের সদস্য ছিলেন কি না সেই বিষয়ে টার্ন নিশ্চিত হতে পারেননি। "পেরিপ্লোউস তেস এরুথ্রাস থালাস্সেস" () নামক গ্রন্থে উত্তর-পশ্চিম ভারতে প্রথম আপোল্লোদোতোসের রাজত্বের উল্লেখ রয়েছে।
ইন্দো-গ্রিক শাসকদের মধ্যে প্রথম আপোল্লোদোতোস প্রচলিত মুদ্রা সর্বাধিক আবিষ্কৃত হয়েছে। এই মুদ্রাগুলি বর্তমান ভারত ও পাকিস্তানের পাঞ্জাব, গুজরাত ও সিন্ধ অঞ্চলে খুজে পাওয়া গেছে, যার ফলে তাঁর রাজ্যের সীমা সম্বন্ধে ধারণা পাওয়া যায়। তিনি প্রচুর দ্বিভাষী হিন্দু ও বৌদ্ধ প্রতীক বিশিষ্ট হালকা ওজনের ভারতীয় মুদ্রার প্রচলন করেন, যার মধ্যে ষাঁড়, হাতী, বৌদ্ধ স্তূপ ইত্যাদির চিত্র মুদ্রিত থাকতে দেখা যায়। এই মুদ্রাগুলির বেশির ভাগ রৌপ্য নির্মিত ও চতুর্ভুজাকৃতি বিশিষ্ট। এছাড়া তিনি কিছু মুদ্রা প্রচলন করেন, যার এক পিঠে ম্যাসিডনিয় টুপি পরিহিত তাঁর ছবি ও অপর পিঠে নিকের চিত্র খোদিত রয়েছে।
দ্বিতীয় আন্তিমাখোস নিকেফোরোস

দ্বিতীয় আন্তিমাখোস নিকেফোরোস () একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৬০ থেকে খ্রিস্টপূর্ব ১৫৫ পর্য্যন্ত পারোপামিসাদাই ও আরাখোশিয়া অঞ্চল শাসন করেন।
দ্বিতীয় আন্তিমাখোস নিকেফোরোস যে গ্রিক-ব্যাক্ট্রিয় শাসক প্রথম আন্তিমাখোস থেওসের পুত্র তা একটি আবিষ্কৃত রাজস্ব আদায়ের রসিদ থেকে প্রায় নিশ্চিত হওয়া গেছে। অসমুন্ড বোপেয়ারাচ্চি মুদ্রা বিশ্লেষণ করে প্রথমে খ্রিস্টপূর্ব ১৬০ থেকে খ্রিস্টপূর্ব ১৫৫ পর্য্যন্ত তার রাজত্বকাল গণনা করলেও এই রসিদ আবিষ্কারের পর খ্রিস্টপূর্ব ১৭৪ থেকে খ্রিস্টপূর্ব ১৬৫ পর্য্যন্ত তার রাজত্বকাল বর্ণনা করেন।
তার পূর্বসুরী প্রথম আপোল্লোদোতোসের মতোই তিনি হালকা ওজনের প্রচুর দ্বিভাষী মুদ্রা প্রচলন করেন, কিন্তু এই মুদ্রাগুলি ছিল গোলাকৃতি বিশিষ্ট। এই সমস্ত মুদ্রায় তার নিজের চিত্র ছিল না। মুদ্রার একপিঠে নিকে ও অপর পিঠে অশ্বারূঢ় রাজার ছবি মুদ্রিত ছিল। েছাড়া তিনি বেশ কিছু ব্রোঞ্জ মুদ্রা প্রচলন করেন।
গুগল হ্যাকিং

গুগল হ্যাকিং, বা গুগল ডর্কিং (), হলো কম্পিউটার হ্যাকিং পদ্ধতি যেখানে গুগল সার্চ অথবা অন্যান্য গুগল অ্যাপ্লিকেশান ব্যবহার করে ওয়েবসাইটের কনফিগারেশন ও সোর্স কোডে কোন নিরাপত্তা ত্রুটি আছে কি না তা বের করা হয়।
গুগল হ্যাকিং গুগল সার্চ ইঞ্জিনে অ্যাডভান্সড অপারেটর ব্যবহার করে অনুসন্ধান ফলাফলের মধ্যে টেক্সটের নির্দিষ্ট স্ট্রিং শনাক্ত করে। আরো কিছু জনপ্রিয় উদাহরণ হলো অরক্ষিত ওয়েব অ্যাপ্লিকেশন খুঁজে বের করা। codice_1 এ সার্চ কোয়েরিটি এ নির্দিষ্ট টেক্সট আছে এমন সব ওয়েব পৃষ্ঠা খুঁজে বের করবে।
কেউ নিচে দেওয়া মাইক্রোস্ক্রিপ্ট গুগল সার্চ ফিল্ডে ব্যবহার করে মাইক্রোসফট ফ্রন্টপেজ সার্ভার থেকে ইউজারনেম এবং পাসওয়ার্ড তালিকা ফিরে পেতে পারেঃ codice_2
ইন্টারনেটের সাথে সংযুক্ত ডিভাইসও খুঁজে পাওয়া যেতে পারে। codice_3 এর মত একটি সার্চ স্ট্রিংস পাবলিক ওয়েব ক্যামেরাগুলো খুঁজে পাবে।
আরেকটি গুরুত্বপূর্ণ সার্চ হলো codice_4 ও এরপরে কোন সার্চ কিওয়ার্ড। উদাহরণস্বরূপ, codice_5 বিভিন্ন সার্ভারে থাকা সমস্ত পিডিএফ ফাইল দেখাবে।
অনেক অ্যাডভান্সড অপারেটর রয়েছে যেগুলো কোন অনিরাপদ ওয়েবসাইটকে আক্রমণ করতে ব্যবহৃত হয়ঃ
গুগল হ্যাকিং এর ধারণাটি ২০০২ সালের দিকে, যখন জনি লং গুগল সার্চ কোয়েরিগুলো সংগ্রহ করতে শুরু করেছিলেন যা দুর্বল সিস্টেম এবং/অথবা সংবেদনশীল তথ্য প্রকাশগুলিকে উন্মোচিত করতে সক্ষম 
গুগল ডর্কসের তালিকাটি প্রশ্নের একটি বৃহৎ অভিধানে পরিণত হয়েছে, যার ফলে অবশেষে ২০০৪ সালে গুগল হ্যাকিং ডেটাবেজ সংগঠিত হয়েছিল। 
গুগল হ্যাকিংয়ে অন্বেষণ করা ধারণাগুলো অন্যান্য সার্চ ইঞ্জিন যেমন বিং এবং শোদানেও প্রসারিত হয়েছে। অটোমেটেড অ্যাটাক টুলস সার্চ ইঞ্জিন দ্বারা সূচীকৃত পাবলিক সিস্টেমে দুর্বল সিস্টেম এবং সংবেদনশীল তথ্য প্রকাশের জন্য কাস্টম অনুসন্ধান অভিধান ব্যবহার করে।
বাইজেন্টাইন বর্ষপঞ্জি

বাইজেন্টাইন বর্ষপঞ্জী (), হল ইস্টার্ন অর্থোডক্স চার্চ কর্তৃক ব্যবহৃত একটি সৌর ভিত্তিক পঞ্জিকা। এটি "কনস্টান্টিনোপল সৃষ্টির যুগ" (Creation Era of Constantinople) বা "বিশ্ব এর যুগ" (Era of the World) নামে পরিচিত। এটি ৯৮৮ থেকে ১৪৫৩ সাল পর্যন্ত বাইজেন্টাইন সাম্রাজ্যে ব্যবহৃত ক্যালেন্ডার।
বাইজেন্টাইন পঞ্জিকা মুলত জুলিয়ান বর্ষপঞ্জীর উপর ভিত্তি করে প্রণয়ন করা। এর বছর শুরু হয় সেপ্টেম্বরের ১ তারিখ থেকে।
ধুলকাপাস

ধুলকাপাস (বৈজ্ঞানিক নাম: "Appias libythea (Fabricius)") এক প্রজাতির মাঝারি আকারের প্রজাপতি যার শরীর ও ডানা ধুলোটে সাদা বা হালকা হলুদ রঙের। এরা ‘পিয়েরিডি’ পরিবারের এবং 'পিয়েরিনি' উপগোত্রের সদস্য।
ধুলকাপাসের প্রসারিত অবস্থায় ডানার আকার ৫০-৬০মিলিমিটার দৈর্ঘ্যের হয়। 
সাধারণত এই জাতীয় প্রজাপতিটি শ্রীলঙ্কা, সমগ্র ভারত, দক্ষিণ-পূর্ব ও দক্ষিণ এশিয়ার বিস্তীর্ন অঞ্চলে দেখা যায়। এদের সাধারণত শুষ্ক পর্ণমোচী অরণ্যে এবং অনুচ্চ ঝোপ জঙ্গলে দেখতে পাওয়া যায়।
জামালপুর-১

জামালপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৩৮নং আসন।
জামালপুর-১ আসনটি জামালপুর জেলার দেওয়ানগঞ্জ উপজেলা ও বকশিগঞ্জ উপজেলা নিয়ে গঠিত।
জামালপুর-২

জামালপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৩৯নং আসন।
জামালপুর-২ আসনটি জামালপুর জেলার ইসলামপুর উপজেলা নিয়ে গঠিত।